Georg Roppen

Georg Sverre Roppen (født 13. juli 1919 i Sande på Sunnmøre, død 1983) var en norsk anglist og professor i engelsk litteratur ved Universitetet i Bergen.

Roppen var sønn av Sigvald Roppen (1878–1948) og Gerardina Halle. Han studerte blant annet ved Universitetet i Leeds og ble cand. philol. i 1948. Fra 1949 til 1953 var han lektor i norsk ved King's College ved Universitetet i Durham. Fra 1953 til 1959 var han universitetsstipendiat, og ble dr. philos. med avhandlingen Evolution and Poetic Belief i 1956. Fra 1959 var han dosent i engelsk litteratur ved Universitetet i Bergen, hvor han ble professor i 1965.

Sammen med Richard Sommer skrev han Strangers and Pilgrims: An Essay on the Metaphor of Journey (1964).

 Litteratur 
 Trygve Juul Møller: Studentene fra 1940, 1965.

Kategori:Norske litteraturprofessorer
Kategori:Professorer ved Universitetet i Bergen